Yohannesburq Yapon Məktəbi
Yohannesburq Yapon Məktəbi (ヨハネスブルグ日本人学校, Yohanesuburugu Nihonjin Gakkō?) və ya qısaca YYM – CAR-da Yohannesburq şəhərinin Emarentiya bölgəsində yerləşən yapon məktəbi. Yohannesburqda yerləşən CAR Nippon Klubu Yaponiya biznesmenlərinin ailələrini CAR-a gətirməsini təşviq etmək üçün məktəbə sponsorluq edir. Klub 1961-ci ildə Yaponiya şirkətlərinə Yohannesburqda fəaliyyət göstərməyə kömək etmək üçün qurulub. Yaponiya hökuməti məktəbin büdcəsini tənzimləyir, məktəbə torpaq sahəsi isə CAR hökuməti tərəfindən ayrılıb. Məktəb 31 avqust 1966-cı ildə açılıb. Yarandığı gündən 1980-ci illərə qədər məktəb yerlilərin təzyiqinə məruz qalıb. Məktəb 1968-ci ildəki irqçi kampaniyaya görə Saksonuolddakı korpusu bağlamalı olmuşdur, lakin 1969-cu ilin fevralında 30 tələbə limiti şərti ilə yenidən açılıb. Bir bölgəsindəki korpusu isə daim irqçi qraffitilərə və vandalizmlərə məruz qalmışdır.